|  |  |
| --- | --- |
| **Kritériá pre udelenie značky**  **regionálny produkt GEMER-MALOHONT®**  **k výzve č. 09/2024** |  |
|  | |

1. **Okruhy certifikovaných produktov**

**Základné princípy regionálneho značenia GEMER-MALOHONT®:**

* Výrobok a výrobca pochádza z regiónu (tradícia)
* Uprednostňuje sa využívanie miestnych zdrojov
* Jedinečnosť a originalita vo vzťahu k regiónu
* Ručná práca, tradičné postupy a receptúry
* Súlad s prírodou a krajinným rázom

**Regionálna značka GEMER-MALOHONT® sa udeľuje pre nasledovné produkty a výrobky:**

* potraviny a poľnohospodárske produkty (napr. pekárenské, cukrárenské, zo záhrady, z farmy, mäsové, údenárske, výrobky z medu, nápoje alkoholické, nápoje nealkoholické a iné)
* prírodné produkty (napr. kvetiny, bylinky, huby, med, čaje a iné)
* remeselné (napr. drevo, kameň, keramika, sklo, kov, slama, textil, vlna, čipka, koža a iné)

Pravidlá udeľovania značenia:

Certifikačná komisia má právo zamietnuť udelenie značky výrobku, ktorý je v rozpore s cieľom značky, odporuje morálnym a etickým zásadám, všeobecnému estetickému cíteniu alebo by mohol inak poškodiť dobré meno značky.

Aby boli výrobky certifikované ako **„regionálny produkt GEMER-MALOHONT®"**, musia splniť pravidlá, ktoré sú určené kritériami stanovenými pre výrobky.

1. **Kritériá pre výrobky**

**Kritériá sa delia na:**

**A. Výberové kritériá (týkajú sa výrobcu)** = základné kritériá, ktoré musí splniť každý záujemca o značenie

**B. Hodnotiace kritériá (týkajú sa výrobku)** = záujemca o získanie značky musí získať aspoň stanovený minimálny počet bodov

1. **VÝBEROVÉ KRITÉRIÁ PRE VÝROBCOV:**
2. Miestny subjekt **so sídlom alebo prevádzkou v regióne Gemer-Malohont**

Fyzická osoba:

* Podnikateľ (zapísaný v živnostenskom alebo v obchodnom registri, slobodné povolanie)
* Súkromne hospodáriaci roľník (SHR)
* Nepodnikateľ (občan, remeselník, ľudový umelec, včelár, predajca z dvora,...)

Právnická osoba:

* podnikateľský subjekt (spoločnosť s ručením obmedzeným, akciová spoločnosť, družstvo,...)
* subjekt z verejného alebo neziskového sektoru (občianske združenie, záujmové združenie právnických osôb, nezisková organizácia poskytujúca všeobecne prospešné služby, obec,...)

1. Kvalifikácia pre príslušnú výrobu

Výrobcovia musia mať platný živnostenský list, výpis z OR alebo musia byť vedení v evidencii osvetových stredísk alebo múzeí pre danú výrobu. Poľnohospodári musia mať živnostenský list alebo byť vedení v evidencii miestne príslušného obecného úradu ako SHR.

**Príklady spôsobov overenia (spoločne pre 1. a 2. kritérium):**

|  |  |
| --- | --- |
| **Typ subjektu** | **Spôsob overenia pre bod č. 1 a č. 2** |
| FO - podnikateľ zapísaný v živnostenskom registri | Živnostenský list |
| FO - slobodné povolanie | Výpis z príslušného registra (SKA, ....) |
| FO - SHR | Osvedčenie o zápise do evidencie SHR |
| FO - včelár | Výpis z Centrálneho registra včelstiev  Doklad z RVPS |
| FO - nepodnikateľ, predaj z dvora - produkty živočíšneho pôvodu | Doklad o registrácii na RVPS |
| FO - nepodnikateľ, predaj z dvora - produkty rastlinného pôvodu | Výpis z KN alebo nájomná zmluva dokladujúca miesto produkcie  Doklad z RVPS |
| FO - nepodnikateľ, ľudový umelec, remeselník | Doklad o zápise do evidencie osvetového strediska alebo múzea  Čestné vyhlásenie |
| FO - nepodnikateľ | Čestné vyhlásenie, že nepodniká  Občiansky preukaz - adresa trvalého bydliska |
| PO - podnikateľ zapísaný v obchodnom registri (s.r.o., a.s., družstvo,...) | Výpis z OR  Doklad z RVPS |
| PO - neziskový subjekt (OZ, n.o., ZPO, obec,...) | Výpis z príslušného registra organizácií  Doklad o pridelení IČO  Stanovy/štatút |

Pre fyzické osoby - neživnostníkov platí výnimka: preukáže svoju zručnosť osobne.

1. Zaručenie štandardnej kvality výroby

Žiadateľ o udelenie značky zaručuje, že plní zákonné predpisy a normy pre danú prevádzku (hygienické a technické normy, bezpečnosť práce a pod.)

**Spôsob overenia: Čestné prehlásenie žiadateľa**

1. Proces výroby nepoškodzuje prírodu

Žiadateľ pri svojej podnikateľskej činnosti nepoškodzuje životné prostredie ani jeho zložky nad mieru stanovenú platnými právnymi predpismi a podľa svojich technických a finančných možností dodržuje zásady šetrnosti voči životnému prostrediu, najmä:

* šetrné nakladanie s vodou;
* šetrné nakladanie s energiou;
* odpady - minimalizácia odpadov a obalov, dôsledné triedenie odpadov;
* materiál, suroviny - preferencia znovu využiteľných, recyklovateľných a recyklovaných materiálov, využívanie miestnych surovín, minimalizácia nakladania s nebezpečnými látkami a ich riadne zneškodňovanie;
* poľnohospodári - minimalizácia chemických prípravkov (hnojív, pesticídov a pod.), etické zachádzanie so zvieratami;
* voči žiadateľovi nie je vedené konanie zo strany Slovenskej inšpekcie životného prostredia.

Výrobokani jeho obal nepoškodzujú životné prostredie, jeho zložky ani zdravie ľudí nad mieru stanovenú platnými právnymi predpismi, a to v žiadnej fáze svojho životného cyklu (výroba, používanie, likvidácia) a podľa technických a ekonomických možností spĺňajú (alebo budú v budúcnosti spĺňať) zásady šetrnosti voči životnému prostrediu:

* materiál - prednostne z recyklovaných, recyklovateľných alebo znovu použiteľných materiálov, biologicky odbúrateľných, prednostne z miestnych surovín, minimalizácia nebezpečných látok;
* obal - environmentálne vhodný, pokiaľ možno vratný alebo recyklovateľný;
* charakter výrobku - výrobok nie je svojim charakterom nešetrný voči životnému prostrediu alebo ľudskému zdraviu, výrobok nie je určený na jedno použitie (v zmysle alternatívy k podobným výrobkom s dlhodobým využitím).

**Spôsob overenia: Čestné prehlásenie žiadateľa**

V prípade pochybností, certifikačná komisia overí plnenie zásad šetrnosti priamo na mieste v prevádzke žiadateľa.

1. **HODNOTIACE KRITÉRIÁ PRE VÝROBCOV:**

Výrobok musí byť jedinečný vo vzťahu k regiónu Gemer-Malohont, čo je možné splniť dosiahnutím najmenej **12 bodov** z celkového súčtu bodov získaných v nasledujúcich štyroch kritériách:

1. **Tradičný výrobok alebo výroba**

Výrobok, výrobná technológia alebo firma existuje v regióne Gemer-Malohont:

|  |  |
| --- | --- |
| *Počet rokov* | *Počet bodov* |
| 2 a menej rokov | 0 |
| 3 - 5 rokov | 1 |
| 6 - 10 rokov | 2 |
| 11 - 20 rokov | 3 |
| 21 - 50 rokov | 4 |
| Viac ako 50 rokov | 5 |

Tradícia sa môže týkať buď daného konkrétneho výrobku, výrobnej technológie (aj keď samotný výrobok už môže byť nový) alebo firmy (pôsobí v regióne uvedenú dobu aj keď výrobky alebo technológie môžu byť nové).

**Spôsob overenia: Písomný dokument, historický prameň alebo iný doklad,**

**ktorý dokazuje dĺžku existenciu výroby, technológie alebo firmy**

Dĺžku tradíciu posúdi certifikačná komisia podľa predložených dokumentov.

1. **Produkt z miestnych surovín**

Výrobok je vyrobený aspoň čiastočne z miestnych surovín, teda surovín pochádzajúcich z územia regiónu Gemer-Malohont. Suroviny uvedené ako miestne nesmú byť nikdy nahradzované inými surovinami.

Percentuálne zastúpenie sa môže týkať hmotnosti výrobku, objemu, počtu jednotlivých súčastí a pod., záleží na charaktere výrobku, do hodnotenia nie je zahrnutý obal výrobku. Do výpočtu sa nezahrňujú nevyhnutné vedľajšie prísady, ktoré nie je možné v danom regióne získať (napr. soľ, korenie).

* 1. **Remeselný výrobok obsahuje** (môže obsahovať aj suroviny zo zahraničia):

|  |  |
| --- | --- |
| *Percentuálne zastúpenie surovín* | *Počet bodov* |
| 1 - 10 % miestnych alebo regionálnych surovín, max. 50 % surovín zo zahraničia | 0 |
| 11 - 30 % miestnych alebo regionálnych surovín, max. 40 % surovín zo zahraničia | 1 |
| 31 - 50 % miestnych alebo regionálnych surovín, max. 30 % surovín zo zahraničia | 2 |
| 51 - 70 % miestnych surovín, max. 20 % surovín zo zahraničia | 3 |
| 71 - 90 % miestnych surovín, ostatné suroviny zo SR | 4 |
| 91 - 100 % miestnych surovín, ostatné suroviny z regiónu | 5 |

O udelenie značky sa nemôže uchádzať remeselný výrobok, ak na jeho spracovanie a výrobu neboli vôbec použité miestne alebo regionálne suroviny, resp. suroviny zo SR okrem prípadu, ak hodnota ručnej práce presahuje finančnú hodnotu materiálu.

* 1. **Potravinársky výrobok alebo produkt obsahuje** (nemôže obsahovať suroviny zo zahraničia):

|  |  |
| --- | --- |
| *Percentuálne zastúpenie surovín* | *Počet bodov* |
| 1 - 10 % miestnych alebo regionálnych surovín, ostatné suroviny zo SR | 0 |
| 11 - 30 % miestnych alebo regionálnych surovín, ostatné suroviny zo SR | 1 |
| 31 - 50 % miestnych surovín, ostatné suroviny z regiónu alebo zo SR | 2 |
| 51 - 70 % miestnych surovín, ostatné suroviny z regiónu alebo zo SR | 3 |
| 71 - 90 % miestnych surovín, ostatné suroviny z regiónu | 4 |
| 91 - 100 % miestnych surovín, ostatné suroviny z regiónu | 5 |

Určité potraviny a produkty musia v tejto časti splniť 100 % zastúpenia miestnych surovín - ide napríklad o med, mäso, mlieko, vajcia, minerálnu vodu, byliny, lesné plody, ovocie, zeleninu a i.

**Spôsob overenia: Zoznam surovín, ktoré výrobok obsahuje**

**s uvedením % -uálneho zastúpenia a miesta pôvodu (obec/štát)**

Percentuálne zastúpenie posúdi certifikačná komisia   
podľa priloženého zoznamu surovín.

1. **Ručná/remeselná práca**

Výrobok je vyrábaný aspoň čiastočne ručne. Pod pojmom ručná práca sa tu rozumie to, že výrobca vnáša do každého výrobku vlastnú osobitosť - každý kus je originál. Pri takejto výrobe teda môže remeselník používať najrôznejšie nástroje a prístroje (napr. aj s elektrickým pohonom), pokiaľ výsledný produkt závisí na jeho remeselnej zručnosti.

Medzi výrobnými postupmi je nasledujúci podiel ručnej práce:

|  |  |
| --- | --- |
| *Podiel ručnej práce* | *Počet bodov* |
| 0 % (plne automatizovaná výroba) | 0 |
| 1 - 20 % | 1 |
| 21 - 40 % | 2 |
| 41 - 60 % | 3 |
| 61 - 80 % | 4 |
| 81 - 100 % | 5 |

Uvedené percentá vyjadrujú podiel doby, počas ktorej sa výrobca osobne (fyzicky) a priamo podieľa na procese výroby daného výrobku. Do celkového trvania výroby sa nezapočítava doba, kedy je výrobok v kľude a pracuje „sám“ (napr. doba chladnutia, uležania, tuhnutia a pod.).

O pridelenie značky sa nemôže uchádzať výrobok alebo produkt, ak je jeho spracovanie na 100 % plnoautomatizované, s výnimkou potravinárskych výrobkov alebo produktov.

**Spôsob overenia: Popis výrobného postupu**

**s uvedením podielu ručnej práce v jednotlivých fázach výroby**

Podiel ručnej/remeselnej práce posúdi certifikačná komisia   
podľa priloženého popisu výrobného postupu.

1. **Jedinečnosť a originalita produktu**

Výrobok je svojou kvalitou alebo inými vlastnosťami výnimočný a jedinečný v nasledovných oblastiach:

|  |  |
| --- | --- |
|  | *Počet bodov* |
| Uchovávanie a rozvíjanie jedinečnej tradície | 1 |
| Pôvodnosť produktu - jeho spojenie s regiónom | 1 |
| Unikátnosť produktu, ktorý sa nikde inde v regióne nevyrába | 1 |
| Zapojenie miestnej pracovnej sily, spolupráca s miestnymi výrobcami pri dodávke surovín, pri využívaní strojov a náradí a pod. | 1 |
| Získané ocenenia alebo iné certifikáty za kvalitu produktu alebo šetrnosť voči životnému prostrediu | 1 |

**Spôsob overenia: Fotografia a vzorka výrobku/skupiny výrobkov**

**Kópie certifikátov a ocenení**

Jedinečnosť a originalitu produktu posúdi certifikačná komisia   
podľa predložených dokumentov a vzorky výrobku.